Käesolev lepingu ülesütlemise  avalduse näidis on mõeldud äriühingute vahel sõlmitud kestvuslepingust (näit. üürileping, laenuleping jne) taganemiseks seoses teise lepingupoole olulise lepingurikkumisega. Üldiselt on soovitatav enne lepingu ülesütlemist anda kohustust rikkunud poolele täiendav mõistlik tähtaeg rikkumise kõrvaldamiseks (VÕS § 196 lg 2). Lepingu ülesütlemine toimub ülesütlemisavalduse tegemisega teisele lepingupoolele (VÕS § 195 lg 1). Kui teine lepingupool ülesütlemisavaldusega nõustub, siis loetakse leping lõppenuks. Kui teine  lepingupool ei pea ülesütlemist õigustatuks (kuna puudub temapoolne oluline lepingurikkumine või muu mõjuv põhjus), siis lahendab vaidluse kohus.